01. Social Waste - Οι μπάντες
Channel: Social Waste
Date: 12/04/2020

Από το δίσκο "Σύνορα - Social Waste" (2020, ανεξάρτητη παραγωγή)
Download Album (Mp3): https://socialwaste.org/sinora_mp3
Download Album (Flac): https://socialwaste.org/sinora_flac
Download Album (CD Iso): https://socialwaste.org/sinora_cdiso

Στίχοι: Λεωνίδας
Μουσική: Γιώργης Νίκας
Παρουσίαση: Λεωνίδας, Γιάννης
Beat Programming: Χρήστος
Γκάιντα, Πανδούρα: Γιώργης Νίκας
Κλαρίνο: Παναγιώτης Σκουτέρης
Κρητικό λαούτο: Γιάννης
Μπάσο: Στέλιος Μπότσαρης

Ηχογράφηση, μίξη και master έγιναν από τον Los Angelos (DJ Stigma) στο GroundZero Sound & Designs

Το artwork και η επιμέλεια των γραφικών έγινε από τον Γιάννη Οικονομάκη

Στίχοι

Που τις φτιάχνουν οι φίλοι
κάτι γάτες και σκύλοι
που μιλούν με τα μάτια
και ξεχνούν τα κομμάτια

Που ‘ναι από γειτονιές
που ‘χουν στίχους μπουνιές
κι έχουν το τραγουδάκι
που θα γίνει χιτάκι

Καλοκαίρια και κρύα
αεροπλάνα και πλοία
με χιονιά και λιακάδα
τριγυρνούν στην Ελλάδα

Που πανί με πανί
θα ανεβούν στη σκηνή
να μαγέψουν τα πλήθη
πριν τις σβήσει η λήθη

Παίξε μια μποσανόβα
που ‘σαι ρε, έχουμε πρόβα
κάτι θέματα βρίσκω
για το νέο το δίσκο

Έχεις κάνα στιχάκι;
ένα λειψό ρεφρενάκι
άστο θα το δουλεύω
όταν δεν την παλεύω

Πρωινές αναχωρήσεις
να ‘σαι εκεί μην αργήσεις
να κι η ταχυπαλμία
πριν απ ‘τη συναυλία

Ένα δυο - ένα δυο
η φωνή στο ηχείο
και στο πάλκο η μπάντα
τότε, τώρα, για πάντα